Oli kutsutud kohale lähim mesilaste pidaja, et tule aita. See laiutanud käsi, et siin ei aita muud, kui tuleb õhtut oodata. Siga on teadagi tark loom ja tunneb kella. Kui õigeks ajaks söök ees ei ole, siis läheb kisa lahti ja nii oli kostnud sigalast hirmus kisa hilja õhtuni. Öösel veeti siirup sigalasse sisse ja uksed pandi kinni ja asi sai korda. Mesilased rohkem siirupit ei saanud, aga külamehed olid varsti  avastanud, et kui siirupile pärmi juurde panna, siis tuleb vägev jook. Olnud kole kõrbenud maitsega, aga mässinud hästi.